Document ID: 32009D0864

ODLOČBA KOMISIJE
z dne 30. novembra 2009
o spremembi Odločbe 2007/777/ES glede uvoza v Skupnost na soncu sušenih mesnih rezin (biltong) iz nekaterih delov Južne Afrike in Urugvaja
(notificirano pod dokumentarno številko C(2009) 9362)
(Besedilo velja za EGP)
(2009/864/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi (1), ter zlasti uvodnega stavka člena 8, prvega odstavka točke 1 člena 8, točke 4 člena 8 in člena 9(2)(b) Direktive,
ob upoštevanju naslednjega:
(1)
Odločba Komisije 2007/777/ES z dne 29. novembra 2007 o pogojih v zvezi z zdravstvenim varstvom živali in javnozdravstvenim varstvom ter vzorcih spričeval za uvoz iz tretjih držav nekaterih mesnih izdelkov in obdelanih želodcev, mehurjev in črev za prehrano ljudi (2) določa pravila za uvoz v Skupnost pošiljk nekaterih mesnih izdelkov za prehrano ljudi. Navedena odločba določa sezname tretjih držav in delov tretjih držav, iz katerih je dovoljen takšen uvoz, ter vzorce veterinarskih spričeval in spričeval o zdravstveni ustreznosti ter pravila o poreklu in potrebnih obdelavah pri takem uvozu.
(2)
Del 3 Priloge II k navedeni odločbi določa seznam tretjih držav in delov tretjih držav, iz katerih se dovoli uvoz na soncu sušenih mesnih rezin (biltong) in pasteriziranih mesnih izdelkov.
(3)
Po Odločbi 2007/777/ES se iz regije v Južni Afriki, ki je brez slinavke in parkljevke, dovoli uvoz v Skupnost na soncu sušenih mesnih rezin (biltong), pridobljenih iz mesa domačega goveda, ovc in koz ter gojene parkljaste divjadi (razen prašičev), ki je bilo obdelano s posebno obdelavo.
(4)
Južna Afrika je zaprosila Komisijo, da dovoli uvoz v Skupnost na soncu sušenih mesnih rezin (biltong), pridobljenih iz divje parkljaste divjadi iz iste regije v Južni Afriki, iz katere je že dovoljen uvoz za domače vrste.
(5)
Več inšpekcijskih pregledov Skupnosti v Južni Afriki je pokazalo, da pristojni veterinarski organ navedene tretje države daje ustrezna jamstva za izpolnjevanje zakonodaje Skupnosti v skladu s prvim pododstavkom točke 1 člena 8 Direktive 2002/99/ES.
(6)
Zato je primerno, da se dovoli uvoz v Skupnost na soncu sušenih mesnih rezin (biltong), pridobljenih iz divje parkljaste divjadi (razen prašičev) iz južnoafriške regije, iz katere je že dovoljen uvoz takih izdelkov, pridobljenih iz domačih živali, če se na soncu sušene rezine obdelajo s posebno obdelavo „E“ iz dela 4 Priloge II k Odločbi 2007/777/ES.
(7)
Poleg tega je Urugvaj naveden v delu 2 Priloge II k Odločbi 2007/777/ES. Zato je iz navedene tretje države dovoljen uvoz v Skupnost izdelkov, pridobljenih iz mesa domačega goveda, ki je bilo obdelano s posebno obdelavo.
(8)
Urugvaj je zaprosil Komisijo, da dovoli uvoz v Skupnost na soncu sušenih mesnih rezin (biltong), pridobljenih iz mesa domačega goveda, ki je bilo obdelano z ustrezno posebno obdelavo.
(9)
Ob upoštevanju zdravstvenega stanja živali v Urugvaju je primerno, da se iz njega dovoli uvoz v Skupnost na soncu sušenih mesnih rezin (biltong), pridobljenih iz mesa domačega goveda, ki je bilo obdelano s posebno obdelavo „E“ iz dela 4 Priloge II k Odločbi 2007/777/ES.
(10)
Odločbo 2007/777/ES je zato treba ustrezno spremeniti.
(11)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga II k Odločbi 2007/777/ES se spremeni:
1.
vnos „Urugvaj“ v delu 2 se nadomesti z naslednjim: „Urugvaj (1)“;
2.
del 3 se nadomesti z besedilom iz Priloge k tej odločbi.
Člen 2
Ta odločba se uporablja od 1. januarja 2010.
Člen 3
Ta odločba je naslovljena na države članice.
V Bruslju, 30. novembra 2009

Labels: 0
3
17
18